Λαρυγγισμός της Τούβα

Ο λαρυγγισμός της Τούβα, γνωστός και ως χούμεϊ (τουβανικά: хөөмей, μογγολικά: хөөмий) είναι ένας από τους διάφορους λαρυγγισμούς, που χρησιμοποιούνται στη Μογγολία, τη Σιβηρία και την Τίβα. Ο εν λόγω λαρυγγισμός το 2019, έγινε μέρος Άυλης Παγκόσμιας Κληρονομιάς, της UNESCO. Εν συντομία, χαρακτηριστικό της τεχνικής αυτής είναι η αναπαραγωγή ενός βασικού φθόγγου και ταυτόχρονη αναπαραγωγή άλλου ή άλλων φθόγγων. Η ιστορία του λαρυγγισμού της Τουβά χρονολογείται αιώνες πίσω. Πολλοί άνδρες βοσκοί στη Μογγολία γνωρίζουν αυτήν τεχνική, ενώ τα τελευταία χρόνια και πολλές γυναίκες έχουν αρχίσει να ασκούν αυτήν την τεχνική.

Εθνομουσικολόγοι που μελετούν αυτήν την τεχνική χούμεϊ, τη χαρακτηρίζουν άκρως σημαντική για την περιοχή, η οποία έχει τις ρίζες της στον ποιμενικό ανιμισμό - και χρησιμοποιείται έως και σήμερα. Σε πολλές περιπτώσεις οι τραγουδιστές ψάχνουν τις ιδανικές φυσικές τοποθεσίες — όπως ποτάμια και βουνά — για να υποστηριχθούν όσο γίνεται καλύτερα κι από το (φυσικό) περιβάλλον τους. Στον ανιμιστικό κόσμο αυτής της περιοχής, η πνευματικότητα των αντικειμένων δεν έχει να κάνει απλώς με το σχήμα και την τοποθεσία αλλά και με τον ήχο. Έτσι, σε πολλές περιπτώσεις οι τραγουδιστές προσπαθούν να μιμηθούν ήχους της φύσης.

Οι βασικοί φθόγγοι που χρησιμοποιούνται προέρχονται κυρίως από την κεντρική Ντο, και είναι μεταξύ Μι και Σολ. Οι άνθρωποι της Τούβα, θεωρούνται ότι έχουν μεγάλο μουσικό εύρος της φωνής και μάλιστα είναι πρωτοπόροι στην αναπαραγωγή της έκτης αρμονικής. Μερικές από τις τεχνικές που χρησιμοποιούνται για τον λαρυγγισμό έχουν τη δική τους ονομασία, όπως το Khorekteer (τραγούδι από το στήθος) ή και το Sygyt (σφύριγμα), ή, τέλος, το Kargyraa (βαθύς ήχος). Κατά τα μέσα της δεκαετίας του 2010, ο λαρυγγισμός άρχισε να γίνεται περισσότερο γνωστός και στον υπόλοιπο κόσμο, μερικοί παράγοντες που βοήθησαν ήταν η χρησιμοποίηση του από το folk metal συγκρότημα The Hu. Μάλιστα το τραγούδι του "Black Thunder", δείγμα της τεχνικής, χρησιμοποιήθηκε και στο βιντεοπαιχνίδι Star Wars Jedi: Fallen Order (2019).

Παραπομπές

Βιβλιογραφία 

 Emory, Michael. Khomeii-How To's and Why's. 7 March 2007. http://www.fotuva.org/music/emory.html
 Fuks L., Hammarberg B. and Sundberg J. "A self-sustained vocal-ventricular phonation mode: acoustical, aerodynamic and glottographic evidences", KTH TMH-QPSR 3/1998, 49-59, Stockholm.
 Lindestad PA, Sodersten M, Merker B and Granqvist S. "Voice source characteristics in Mongolian throat singing studied with high-speed imaging technique, acoustic spectra, and inverse filtering".  Journal of Voice, vol. 15, no. 1, pp. 78–85, 2001
 Levin, Theodore C. and Michael Edgerton. The Throat Singers of Tuva. Scientific American. September 1999 Vol 81 Issue 3 P. 80
 Khoomei.com 7 March 2007. http://khoomei.com

Εξωτερικοί σύνδεσμοι 

 Khoomei.com
 Michael Emory—tutorial on beginning throat singing.
 The Friends of Tuva—general information as well as links to artists and recordings
 A demonstration of throat singing (YouTube video)
 The Art of Tuva Throat Singing, On Point Radio, aired January 13, 2006 
 Audio and video samples of Tuvan throat singing styles

Φωνητική μουσική
Πολιτιστική κληρονομιά
Ανθρώπινη φωνή